## Awdurdodau Lleol

Rydym ni'n gweithio'n agos gydag awdurdodau lleol yn y DU i helpu i sicrhau bod bwyd yn ddiogel ac yn onest. Mae gennym gytundebau a phrotocolau ar waith i gefnogi awdurdodau lleol yn eu gwaith a rhoi arweiniad i esbonio'r rheoliadau a sut y gellir eu cymhwyso i fusnesau bwyd.

## Find Feed And Food Codes Of Practice

Contact your local food safety team

## Hwyluso Cyfathrebu Yr Asb

Fel rhan o ddatblyg'r ffordd yr ydym ni'n cyfathrebu gydag awdurdodau lleol yn barhaus, ac yn darparu adnoddau iddynt er mwyn cyflawni eu rolau'n effeithiol, rydym ni wedi creu llwyfan Hwyluso Cyfathrebu yr ASB; llwyfan i alluogi cyfathrebu, cydweithio ac adnoddau sydd wedi'u targedu at swyddogion awdurdodau lleol sy'n gweithio ym meysydd gorfodi bwyd a bwyd anifeiliaid.

Y llwyfan hwn fydd y prif borth i awdurdodau lleol ddod o hyd i adnoddau fel ffurflenni, templedi, pecynnau cymorth a chanllawiau. Bydd swyddogion hefyd yn gallu dewis pa fath o gyfathrebiadau maen nhw'n ei dderbyn gennym ni a pha mor aml. I ddefnyddio llwyfan Hwyluso Cyfathrebu yr ASB mae angen i chi greu cyfrif. Dylai swyddogion awdurdodau lleol ddefnyddio eu cyfeiriad e-bost gwaith swyddogol er mwyn cael mynediad ar unwaith; bydd rhanddeiliaid â diddordeb angen cael cymeradwyaeth gan weinyddwr y system. 

Mae rhagor o wybodaeth ar gael ar wefan Hwyluso Cyfathrebu'r ASB. Gallwch weld yr archif o lythyrau gorfodi a anfonwyd gennym at awdurdodau lleol yn yr Archifau Cenedlaethol.

## Cefnogi Awdurdodau Lleol

Rydym yn darparu canllawiau a fframweithiau i awdurdodau lleol er mwyn sicrhau eu bod yn gyson wrth orfodi'r cyfreithiau perthnasol ar gyfer bwyd a bwyd anifeiliaid. Mae'r rhain yn cynnwys Codau Ymarfer, Cytundebau Fframwaith a Chanllawiau Ymarfer.

## Cytundeb Fframwaith

Mae'r Cytundeb Fframwaith ar Reolaethau Bwyd a Bwyd Anifeiliaid Swyddogol gan Awdurdodau Lleol (Saesneg yn unig) yn rhoi ffordd i ni arfer ein pwerau o dan y Ddeddf Safonau Bwyd er mwyn dylanwadu ar weithgarwch gorfodi awdurdodau lleol a'i oruchwylio.

## Mae'R Cytundeb Yn Nodi Manylion Am Y Canlynol:

cynlluniau gwasanaethau lleol sydd ar gael yn gyhoeddus er mwyn cynyddu tryloywder gwasanaethau gorfodi lleol safonau gorfodi bwyd a bwyd anifeiliaid y cytunwyd arnynt ar gyfer awdurdodau lleol camau monitro data gwell gyda mwy o ffocws ar ganlyniadau arolygiadau ac sy'n rhoi gwybodaeth fanylach ar berfformiad awdurdodau lleol cynllun archwilio gyda'r nod o sicrhau gwelliannau a rhannu arfer da

## Blaenoriaethau Gorfodi Cenedlaethol

Mae'r Blaenoriaethau Gorfodi Cenedlaethol ar gyfer bwyd anifeiliaid ac ar gyfer hylendid bwyd ar lefel cynhyrchu cynradd yn cael eu datblygu'n flynyddol mewn ymgynghoriad â'r canlynol:
cynrychiolwyr awdurdod lleol Safonau Masnach Cenedlaethol arweinwyr bwyd anifeiliaid rhanbarthol Panel Amaethyddiaeth Cenedlaethol Aelodau Panel Cenedlaethol Bwyd Anifeiliaid mewn Porthladdoedd Mae ymgorffori'r Blaenoriaethau Gorfodi Cenedlaethol i raglen o reolaethau swyddogol yn helpu i gynnal gwelliannau o ran lefelau cydymffurfio gan weithredwyr busnesau bwyd anifeiliaid drwy orfodi ar sail gwybodaeth. Nod hyn yw:
cynnal cydraddoldeb ar gyfer busnesau onest a diwyd, sydd er budd y diwydiant bwyd anifeiliaid yn ei gyfanrwydd lleihau beichiau diangen ar fusnesau drwy ganolbwyntio gweithgarwch awdurdodau lleol ar feysydd cytunedig sy'n peri'r bygythiad mwyaf i iechyd pobl a/neu iechyd anifeiliaid creu dull ymyrryd hyblyg ac effeithiol yn seiliedig ar wybodaeth, tra'n cynnal lefelau priodol o fonitro cydymffurfiaeth ledled Cymru a Lloegr gwireddu ein nod strategol o 'Fwyd y Gallwn Ymddiried Ynddo' gwella ansawdd a chysondeb rheolaethau swyddogol ledled Cymru a Lloegr diogelu iechyd anifeiliaid a/neu iechyd y cyhoedd Blaenoriaethau Gorfodi Cenedlaethol ar gyfer Cymru a Lloegr 2018-2019 Blaenoriaethau Gorfodi Cenedlaethol ar gyfer Cymru a Lloegr 2017-2018

## Deunyddiau Canllaw Ategol Ar Gyfer Swyddogion Gorfodi

Yn ogystal â'r Cod Ymarfer a'r Canllawiau Ymarfer, rydym yn cyhoeddi dogfennau canllaw annibynnol ar amrywiaeth o bynciau. Yn aml, mae hyn o ganlyniad i reoliadau newydd yn dod i rym, datblygiad mewn polisi neu mewn ymateb i ddigwyddiad. Mae'r Canllaw ar Gyfraith Bwyd a Bwyd Anifeiliaid (diweddarwyd Ionawr 2018) yn cyfeirio at ddeddfwriaeth labelu bwyd a chyfansoddiad bwyd yng Nghymru. Mae hefyd yn amlinellu sut mae'r cyfrifoldeb am gyfraith bwyd yn y DU wedi'i rannu, diweddariadau ar ddeddfwriaeth sydd wedi'i diwygio, deddfwriaeth sydd ar y gweill a deddfwriaeth sydd wedi'i chanslo. Llawlyfr Safonau Bwyd Mae'r Llawlyfr Safonau Bwyd yn cyfeirio at ddeddfwriaeth labelu bwyd a chyfansoddiad bwyd yng Nghymru. Mae hefyd yn cynnwys dolenni defnyddiol i ddeddfwriaeth, nodiadau canllaw a dogfennau'r UE. Nod y llawlyfr hwn yw helpu swyddogion diogelwch bwyd i ddod yn fwy cyfarwydd â deddfwriaeth safonau bwyd a'r canllawiau cysylltiedig. Dylai'r llawlyfr roi trosolwg o gamau gweithredu ymarferol deddfwriaeth safonau bwyd, gorfodi'r ddeddfwriaeth a galluogi swyddogion i nodi ffynonellau eraill o wybodaeth ddefnyddiol.

## Hyfforddiant Ar Gyfer Swyddogion Gorfodi

Rydym ni'n darparu hyfforddiant ar gyfer swyddogion gorfodi ar nifer o wahanol bynciau gan gynnwys: 

samplu labelu diogelwch bwyd hylendid a safonau diogelwch bwyd anifeiliaid gallu i olrhain

Mae dolenni i ddeunyddiau hyfforddi a chyrsiau ar-lein ar gyfer swyddogion gorfodi ar gael drwy lwyfan Hwyluso Cyfathrebu yr ASB, ein porth adnoddau a chyfathrebu ar gyfer awdurdodau lleol.

## Monitro Gweithgarwch Awdurdodau Lleol

Fel rheoleiddiwr, mae angen i ni fonitro'r hyn mae awdurdodau lleol yn ei ddarganfod yn ystod eu gweithgareddau gorfodi. Bob blwyddyn, mae awdurdodau lleol yn uwchlwytho data a gynhyrchir drwy eu systemau i'n platfform ar-lein o'r enw LAEMS (System Monitro Gorfodi Awdurdodau Lleol). Yna mae'r data sy'n cael ei lanlwytho i LAEMS yn cael ei gyfuno a'i rannu'n gategorïau fel ymyriadau, samplu a gorfodi. Unwaith mae'r data wedi'u cadarnhau yna gellir eu gwerthuso a'u cyhoeddi.

## System Monitro Gorfodi Awdurdodau Lleol - Data Mis Ebrill 2019 I Fis Mawrth 2020

Ystadegau swyddogol ar gyfer Cymru, Lloegr a Gogledd Iwerddon

Adroddiad blynyddol ar orfodi cyfraith bwyd awdurdodau lleol 2019-2020
Data hylendid bwyd 2019-2020 Data safonau bwyd 2019-2020
Data samplu 2019-2020 

## Mis Ebrill 2018 I Fis Mawrth 2019

Ystadegau swyddogol ar gyfer Cymru, Lloegr a Gogledd Iwerddon

Adroddiad blynyddol ar orfodi cyfraith bwyd awdurdodau lleol 2018-2019 Data hylendid bwyd 2018-2019 Data safonau bwyd 2018-2019 Data samplu 2018-2019

## Mis Ebrill 2017 I Fis Mawrth 2018

Ystadegau swyddogol ar gyfer Cymru, Lloegr a Gogledd Iwerddon

Adroddiad blynyddol ar orfodi cyfraith bwyd awdurdodau lleol 2017-2018 Ffeithlun gorfodi cyfraith bwyd awdurdodau lleol 2017-2018 Data hylendid bwyd 2017-2018 Data safonau bwyd 2017-2018 Data samplu 2017-2018

## Mis Ebrill 2016 I Fis Mawrth 2017

Ystadegau swyddogol ar gyfer Cymru, Lloegr a Gogledd Iwerddon Adroddiad blynyddol ar orfodi cyfraith bwyd awdurdodau lleol 2016-2017 Ffeithlun gorfodi cyfraith bwyd awdurdodau lleol 2016-2017 Data diogelwch bwyd 2016-1017 Data safonau bwyd 2016-2017 Data samplu 2016-2017
Mae adroddiadau o flynyddoedd cynharach ar gael ar wefan yr Archifau Cenedlaethol.